ΓΡΑΠΤΗ ΕΡΩΤΗΣΗ P-3095/96 υποβολή: Giacomo Santini (UPE) προς την Επιτροπή (8 Νοεμβρίου 1996)

Θέμα: Αναγνώριση της τυπικής γεωγραφικής ένδειξης «Atesino»

Όσον αφορά την αναγνώριση της τυπικής γεωγραφικής ένδειξης «Atesino» που χρησιμοποιείται από τριακονταπενταετίας για να διαχωρίζονται οι επιτραπέζιοι οίνοι που παράγονται στην περιοχή Trentino Alto Adige, αναγνώριση που πραγματοποιείται με διάταγμα του υπουργού γεωργίας της 22ας Νοεμβρίου 1995 δημοσιευθέν στην Επίσημη Εφημερίδα της 27.12.1995 7

- έχοντας υπόψη ότι όπως υπογραμμίζεται και στην απάντηση της Επιτροπής σε ερώτηση του Κοινοβουλίου, η κοινοτική νομοθεσία προβλέπει ότι τα κράτη μέλη είναι εκείνα που αποφασίζουν, σε πλαίσιο σεβασμού των ελαχίστων όρων που καθορίζει ο κοινοτικός κανονισμός, τους σχετικούς προς εφαρμογήν κανόνες 7

- έχοντας υπόψη ότι το Εμπορικό Επιμελητήριο του Bolzano και ορισμένοι οινοπαραγωγοί της Αυτόνομης Επαρχίας του Bolzano πρότειναν προσφυγή στο Περιφερειακό Διοικητικό Δικαστήριο του Lazio ζητώντας την ακύρωση του υπουργικού διατάγματος βάσει μιας υποτιθέμενης σύγχυσης μεταξύ της τυπικής γεωγραφικής ένδειξης «Atesino» και της Ονομασίας Προέλευσης «Alto Adege» «Sud Tirol» 7

- έχοντας υπόψη ότι δεν υφίσταται κίνδυνος σύγχυσης για τους καταναλωτές, όπως εξακριβώνεται και από το υπουργικό διάταγμα της 22.11.1995 και τη χρήση από τριακονταπενταετίας και άνω της γεωγραφικής ένδειξης «Atesino», χρήση την οποίαν δεν αμφισβητούν και συμφωνούν με αυτήν οι παραγωγοί των δύο αυτονόμων επαρχιών 7

ερωτάται η Επιτροπή:

- τι προτίθεται να πράξει προκειμένου να προστατέψει τους καταναλωτές που από τριακονταπενταετίας εμπιστεύονται την ύπαρξη της γεωγραφικής ένδειξης «Atesino»;

- τι προτίθεται να πράξει για να προστατέψει τους παραγωγούς του οίνου «Atesino»;

- με ποιο τρόπο προτίθεται να συνεχίσει την έρευνα μετά την καταγγελία της εν λόγω περίπτωσης;

Απάντηση του κ. Fischler εξ ονόματος της Επιτροπής (29 Νοεμβρίου 1996)

Η κοινοτική νομοθεσία που ισχύει για τους επιτραπέζιους οίνους οι οποίοι ορίζονται με βάση τη γεωγραφική ένδειξη προβλέπει, ότι τα κράτη μέλη παραγωγοί αποφασίζουν για τους κανόνες χρησιμοποίησης αυτών των οίνων, τηρώντας τους ελάχιστους όρους που καθορίζονται από την κοινοτική νομοθεσία, και αναγνωρίζουν τον κατάλογο των ονομασιών των γεωγραφικών μονάδων που είναι μικρότερες από ένα κράτος μέλος, και μπορούν να χρησιμοποιηθούν για τους εν λόγω οίνους.

Για το θέμα αυτό σύμφωνα με το άρθρο 40 παράγραφος 1, του κανονισμού (ΕΟΚ) αριθ. 2392/89 του Συμβουλίου, που καθορίζει τους γενικούς κανόνες για την περιγραφή και την παρουσίαση των οίνων και των γλαυκών των σταφυλών ((ΕΕ αριθ. L 232 της 09.08.1989 )), η περιγραφή και η παρουσίαση των προϊόντων δεν πρέπει να δημιυργούν σύγχιση ή να παραπλανούν τα άτομα στα οποία απευθύνονται, ιδίως όσον αφορά τις γεωγραφικές ονομασίες. Το πρόβλημα, εάν υπαρχει ή όχι σύγχυση ή κίνδυνος παραπλάνησης των καταναλωτών είναι θέμα που σε περίπτωση διαμάχης πρέπει να παραμπεφθεί στα δικαστήρια του ενδιαφερόμενου κράτους μέλους ((Βλ. την απόφαση του Δικαστηρίου της 25.02.1981 στην υπόθεση 56/80, «Περιγραφή και παρουσίαση των οίνων», συλλογή 1981, σ. 583. )).

Η Επιτροπή γνωρίζει το περιεχόμενο του ιταλικού διατάγματος της 27ης Δεκεμβρίου 1995 που αναφέρεται από το Αξιότιμο Μέλος του Ευρωπαϊκού Κοινοβουλίου καθώς και για τη δράση που ξεκίνησε ενώπιον του περιφερειακού διοικητικού δικαστηρίου του Lazio. Επειδή πρόκειται για περίπτωση που υπάγεται στην εθνική δικαιοδοσία, η Επιτροπή θα λάβει θέση, με βάση τα συμπεράσματα των εθνικών αρχών.